૧૯૬પના ભારત-પાક યુદ્ધ વખતે બંધ થઈ હતી. આખરે ર૦૦૬માં ફરી શરૃ થઈ, પણ અફસોસએ વાતનો છે કે મુનાબાવ-ખોખરાપારની જેમ મુંબઈ-માંડવી-કરાચી સ્ટીમર સેવાયે ૧૯૬પમાં યુદ્ધને પગલે બંધ થઈ હતી તે પાછી ચાલુ ન થઈ. આ મુદ્દો આ લખનારે ર૦૦૪ની ઈસ્લામાબાદ સાર્ક શિખર વખતે ભારતીય હાઈ કમિશનર શિવશંકર મેનન યોજિત ભોજન દરમિયાન ઉઠાવ્યો હતો. જવાબ હકારમાં મળ્યો હતો અને ભારતીય રાજદૂતે કહ્યું હતું કે આ પ્રશ્ને પાકિસ્તાન સરકારનું વલણ હકારાત્મક છે. અત્રે નોંધનીય છે કે ૧૯૬પ સુધી મુંબઈ-માંડવી-કરાચી સ્ટીમ સેવા સિંધિયા સ્ટીમ નેવિગેશન કંપની દ્વારા ચાલતી હતી. આ સેવા લોકપ્રિય હતી અને અઠવાડિયે સેંકડોની સંખ્યામાં અવર-જવર થતી તેમ માલ-સામાનની આયાત-નિકાસે થતી. તો પણ પ્રશ્ન એ છે કે પાકિસ્તાનના હકારાત્મક વલણ છતાં એ સેવા પાછી કેમ શરૃ ન થઈ? જાણકારો એમ કહે છે કે મુંબઈ-માંડવી-કરાચી ફેરી સર્વિસ માટે કોઈ ખાનગી પેઢી તૈયાર થઈ નહીં.